Publication: Magyar Közlöny
Issue: MK-2011-74 (Year: 2011, Number: 74)
Era: contemporary
Section: Az Alkotmánybíróság a 49/2008. (IV. 22.) AB határozatában rámutatott arra, hogy a népszavazási kezdeményezésben
Paragraph Index: 1240

3. Az egyik kifogástevõ szerint a kérdés a Ve. 3. § d) pontjában foglalt rendeltetésszerû joggyakorlás elvét sérti, mivel vélhetõen a lakosság adófizetésben részt nem vevõ körére nézve biztosítana kedvezményeket a lakosság adófizetõinek terhére anélkül, hogy a költségvetés erre fedezetet biztosítana. A rendeltetésellenes joggyakorlás mércéjére vonatkozóan, népszavazási kezdeményezéssel kapcsolatban a 18/2008. (III. 12.) AB határozat tartalmaz megállapításokat. A határozat szerint az aláírásgyûjtés kezdeményezése a népszavazáshoz való jog gyakorlásának részjogosítványa, a választópolgárok által kezdeményezett népszavazási eljárás döntõ eleme, melynek célja a népszavazás elindítása. „E jog gyakorlása akkor tekinthetõ rendeltetésszerûnek, ha a kezdeményezés összhangban áll az országos népszavazás intézményének az Alkotmány 2. § (2) bekezdésében meghatározott rendeltetésével. A rendeltetésszerû joggyakorlás követelménye a hitelesítési eljárás kezdeményezése során azt jelenti, hogy az aláírásgyûjtés kezdeményezõjének az országos népszavazás alkotmányos rendeltetésére, a közvetlen hatalomgyakorlás kivételességére, az állam életében betöltött szerepére és súlyára tekintettel kell eljárnia. Felelõsségteljesen, annak tudatában kell benyújtania kezdeményezését, hogy az általa ¨útjára indított¨ népszavazási eljárás állásfoglalásra készteti az ország valamennyi választópolgárát, és annak eredményeként az Országgyûlést kötelezõ döntés születik, amely országgyûlési döntéssé, törvénnyé válva hosszabb távon meghatározza a polgárok jogait, kötelezettségeit, befolyásolja a társadalom életét” (ABH 2008, 212, 224.). Az aláírásgyûjtõ íven szereplõ kérdés a 40 év szolgálati idõ után járó öregségi nyugdíjjal kapcsolatban kívánja

Source: https://magyarkozlony.hu/hivatalos-lapok/82da21fea22507f96075b0cb3e4293d4b9f65462/dokumentumok/d3c824f8455f243b2d787d9241c755d4f90d60f0/letoltes